Eugène Fromentin

Eugène Fromentin (Arroxela, 1820-Saint-Maurice, 1876) frantses margolari eta idazlea izan zen.

 Biografia 
Gaztetan, neska kreole batez maitemindu eta harekin ezkondu zen, baina 1844ean hil zitzaion emaztea. Dominique (1863) bere eleberri bakarrean oroitzapen haiek jaso zituen. Ikuspegiak margotzen hasi zen; Europatik kanpora bidaiak egin zituen, Afrika iparraldera batez ere (1846, 1848 eta 1852); hango koloreak bere margolanetan azaldu zituen, eta memoria-liburu batzuk, Une année dans le Sahel (1858, Urte bete Sahelen) horien artean, idatzi zituen. Belgikara eta Holandara egin zuen bidaia baten ondorioz, Les Maîtres d´autrefois (1876, Garai bateko maisuak) idatzi zuen, arte-kritikari bikaina zela erakutsiz. Pintore gisa aintzat hartua bada ere, bere ospea Dominique obrari zor dio batez ere.

 Erreferentziak 

 Kanpo estekak 

Kategoria:Frantziako eleberrigileak
Kategoria:Frantsesezko idazleak
Kategoria:Frantziako margolariak
Kategoria:XIX. mendeko margolariak
Kategoria:Margolari orientalistak
Kategoria:Paisaia-margolariak
Kategoria:Arroxelarrak